Prusa Research

**Prusa Research** er et tsjekkisk selskap som produserer 3D-skrivere, og var verdens nest største 3D-skriverprodusent i 2020.

Det ble grunnlagt i 2012 av Josef Průša, en utvikler i RepRap-prosjektet som har sterkt fokus på åpen maskinvare. Tidligere hadde alle skriverne selskapet produsert åpen kode – alle designene deres var fullt tilgjengelige på nett og alle kunne bruke dem, for eksempel til å forbedre en eksisterende skriver. Noen eksempler på dette er Prusa i3, Prusa Mini og Prusa XL.

Fra og med 2023 begynte selskapet å delvis forlate åpen kode som konseptet på grunn av konkurranse fra andre (inkludert at deres åpne programvare ble brukt av konkurrenten Bambu Lab), og i 2024 lanserte Prusa deres andre CoreXY-skriver, Prusa Core One, som ikke lenger har helt åpen kildekode.

## Historie
Den første modellen het Prusa Mendel, og ble utgitt i 2010. Den andre iterasjonen av Prusa Mendel ble utgitt i 2011.

Selskapet ble stiftet i 2012. I mai 2012 lanserte Prusa en helt ny skriver kalt Prusa i3. I 2016 ble den andre versjonen i3 MK2 utgitt, og et år senere i 2017 kom den tredje versjonen i3 MK3.

I 2019 introduserte Prusa den forbedrede Prusa i3 MK3/S/+, som vant mange priser, samt en ny og mindre 3D-skriver kalt Prusa Mini.

I 2021 lanserte selskapet sin første CoreXY-skriver, Prusa XL. På slutten av 2021 kjøpte selskapet et annet tsjekkisk selskap, Trilab, som spesialiserer seg på produksjon av delta-kinematiske skrivere, som førte til produktlinjen Prusa Pro i 2024, samt de første skriverne i denne linjen, Prusa Pro HT90 og Prusa Pro SLX.

I 2023 introduserte selskapet den nye MK4-serien, og i 2024 kom den forbedrede MK4S-versjonen. I 2024 ble Prusa Core One introdusert som en CoreXY-utvidelse av Prusa i3, og ble solgt både som frittstående skrivere og som oppgraderingssett til eksisterende i3-skrivere.

## 3D-skrivere

Fra og med 2024 tilbyr Prusa Research filamentskriverne Prusa i3 MK4S, Prusa XL, Prusa MINI+ og Prusa Core One. Selskapet tilbyr oppgraderinger for nesten alle skriverne – for eksempel kan man oppgradere Prusa i3 MK3S+ til Prusa i3 MK4. Tilgjengelig skrivertilbehør er et kabinett, og også MMU3 multimateriale-oppgraderingen for Prusa XL.

Prusa tilbyr også stereolitografiskriveren Prusa SL1S SPEED, og utvikler Prusa PRO-produktlinjen med Trilab, inkludert Prusa Pro HT90 og Prusa Pro SLX skrivermodeller. Tilgjengelig skrivertilbehør er en Prusa CW1S vaske- og herdestasjon for SLA-utskrift.

Trilab har tidligere produsert skriverne DeltiQ 2, DeltiQ 2 plus, AzteQ Industrial og AzteQ Dynamic. Produksjonen av disse skriverne ble definitivt avviklet i slutten av 2023. De står for tiden bak produksjonen og utviklingen av Prusa Pro HT90-skriveren, som er den direkte etterfølgeren til AzteQ-skriverne.

## Programvare
Prusa Research utvikler også egen programvare.

### PrusaSlicer
Prusa Research-programvareprodukter inkluderer PrusaSlicer med åpen kode (GNU Affero General Public License v3.0), basert på Alessandro Ranellucci sin Slic3r, et velkjent oppstykkingsprogram som stadig oppdateres med nye funksjoner og innstillinger. I PrusaSlicer kan det lages profiler for enhver 3D-skriver på markedet, noe som betyr at man ikke trenger å eie en Prusa-skriver for å bruke programmet.

### Prusa Connect
Prusa Connect er en programvare for trådløs tilkobling av Prusa 3D-skrivere som støtter Wi-Fi eller Ethernet-tilkobling (Prusa i3 MK4, Prusa XL), eller det er mulig å koble til eldre i3-modeller ved hjelp av Raspberry Pi . Den gir mulighet for fjernkontroll av skriveren som å varme den opp til en viss temperatur, laste opp en fil til den, starte eller stoppe en utskrift og overvåke fremdriften, inkludert bruk av en mobiltelefon for å overvåke skriveren visuelt. PrusaLink er tilgjengelig for Prusa Mini-skriveren.

## Filament
Prusa Research produserer også sin egen filament – ​​Prusament – ​​som bruker industristandarden 1.75 mm diameter.

Bygget hvor selskapet driver har flere produksjonslinjer for filamentproduksjon.

For eksempel produserer de i materialer som PLA og PETG (begge produseres også i resirkulert form), samt ASA, ABS, HIPS, Flex, PC-blanding med karbonfiber eller nylon, og til slutt produserer de harpiks til SLA-skrivere. Alle disse filamentene, i tillegg til nylon, produseres i flere dusin farger. Interessant nok hevder de at de bare tillater et 0.02 mm avvik i filamentets bredde, mens de fleste andre selskaper tolererer opptil 0.05 mm.

## Referanser